ΓΡΑΠΤΗ ΕΡΩΤΗΣΗ E-1697/00

υποβολή: Jonas Sjstedt (GUE/NGL) προς την Επιτροπή

(29 Μαΐου 2000)

Θέμα: Το μέλλον του Ευρωπαϊκού Κέντρου Παρακολούθησης Ναρκωτικών και Τοξικομανίας

Το Ευρωπαϊκό Κέντρο Παρακολούθησης Ναρκωτικών και Τοξικομανίας στη Λισσαβώνα που λειτουργεί από το 1993 συνεχίζει να μην παράγει συγκρίσιμα στατιστικά στοιχεία μεταξύ των κρατών μελών όσον αφορά την κατάσταση των ναρκωτικών και την εξέλιξη της τοξικομανίας. Δεν θα έπρεπε να θεωρηθεί αποτυχία και να εγκαταλειφθεί το σχέδιο του ΕΚΠΝΤ, αφού τα κράτη μέλη είναι τα πλέον κατάλληλα για την αντιμετώπιση αυτών των ζητημάτων σε εθνικό επίπεδο;

Απάντηση του κ. Vitorino εξ ονόματος της Επιτροπής

(26 Ιουλίου 2000)

Το Ευρωπαϊκό Κέντρο παρακολούθησης των ναρκωτικών και της τοξικομανίας (ΕΚΠΝΤ) άρχισε να λειτουργεί στις αρχές του 1995. Σύμφωνα με τον κανονισμό ίδρυσής του κύριο καθήκον του Κέντρου είναι να παρέχει στην Κοινότητα και στα κράτη μέλη αντικειμενικές, αξιόπιστες και συγκρίσιμες πληροφορίες, σε ευρωπαϊκό

επίπεδο, σχετικά με τα ναρκωτικά, την τοξικομανία και τις συνέπειές τους. Γι’ αυτό τον σκοπό, το Κέντρο έχει καθορίσει, σε συνεργασία με τα αρμόδια εθνικά γραφεία και εμπειρογνώμονες στα κράτη μέλη, πέντε βασικούς επιδημιολογικούς δείκτες οι οποίοι περιγράφουν την επικράτηση των ναρκωτικών και τις συνέπειες στηνγεία της χρήσης τους στην Κοινότητα. Το έργο αυτών των δεικτών αναμένεται να ολοκληρωθεί στο τέλος του 2000. Το ΕΚΠΝΤ συνεργάζεται με την Eurostat για τους θανάτους από ναρκωτικά και για τα στοιχεία που προκύπτουν από έρευνες στον τομέα τηςγείας.

Η κοινοτική στρατηγική για τα ναρκωτικά, που επικυρώθηκε από το Ευρωπαϊκό Συνβούλιο του Ελσίνσκι, ορίζει ότι η ίδια πρέπει να βασίζεται σε μια τακτική αξιολόγηση της φύσης και της έκτασης του φαινομένου των ναρκωτικών, καθώς και των συνεπειών του. Η στρατηγική επαναλαμβάνει τη σημασία του ρόλου του ΕΚΠΝΤ στην εκτέλεση αυτού του καθήκοντος και τονίζει τη σημασία της όλο και στενότερης σχέσης μεταξύ του ΕΚΠΝΤ και των κρατών μελών. Η εξασφάλισηψηλής ποιότητας πληροφοριών από και προς το ΕΚΠΝΤ έχει πολύ μεγάλη σημασία.

Όπως γνωρίζει το Αξιότιμο Μέλος του Ευρ. Κοινοβουλίου, η συλλογή πληροφοριών για τα παράνομα ναρκωτικά δεν είναι σε καμία περίπτωση εύκολη. Οι σωστές και αξιόπιστες πληροφορίες αποτελούν προϋπόθεση για αποτελεσματική δράση σε όλα τα επίπεδα. Τα αποτελέσματα μιας ανεξάρτητης αξιολόγησης του ΕΚΠΝΤ δείχνουν ότι το Κέντρο συνέβαλε σημαντικά στην πλήρωση του κενού πληροφόρησης και γνώσης πουπήρχε κατά την ίδρυσή του.

Η κοινοτική στρατηγική για τα ναρκωτικά 2000-2004 τονίζει τη σημασία μιας ισορροπημένης και πολυπρόσωπης προσέγγισης του ζητήματος των ναρκωτικών και η Κοινότητα αναγνώρισε επανειλημμένως τη σημασία της συνεργασίας για την αντιμετώπιση από κοινού των προκλήσεων που θέτουν τα ναρκωτικά. Η Επιτροπή πιστεύει ότι οι συγκρίσιμες πληροφορίες σε κοινοτικό επίπεδο αποτελούν μια στερεά βάση όχι μόνο για τον προγραμματισμό και την εφαρμογή των δράσεων για τα ναρκωτικά αλλά και για την αξιολόγηση αυτών των δράσεων. Σ’ αυτό το πλαίσιο, το ΕΚΠΝΤ θα συνεχίσει να διαδραματίζει ένα σημαντικό ρόλο. Σε ό,τι αφορά τις συγκρίσιμες στατιστικές, το ΕΚΠΝΤ θα συνεχίσει τη συνεργασία με τη Eurostat στα πλαίσια του κοινοτικού στατιστικού προγράμματος.